Ericu950/Stoicheia-meter-silver huggingface dataset:
κιουίλιος γάρ , ὁ τὴν ἐν Γαλατίᾳ κινήσας ἀπόστασιν , ἄλλους τε πολλοὺς ὡς εἰκὸς ἔσχε κοινωνοὺς καὶ Σαβῖνον ἄνδρα νέον οὐκ ἀγεννῆ , πλούτῳ δὲ καὶ δόξῃ ἀνθρώπων πάντων ἐπιφανέστατον 0 .
ἁψάμενοι δὲ πραγμάτων μεγάλων ἐσφάλησαν καὶ δίκην δώσειν προσδοκῶντες οἱ μὲν αὑτοὺς ἀνῄρουν , οἱ δὲ φεύγοντες ἡλίσκοντο .
τῷ δὲ Σαβίνῳ τὰ μὲν ἄλλα πράγματα ῥᾳδίως παρεῖχεν ἐκποδὼν γενέσθαι καὶ καταφυγεῖν εἰς τοὺς βαρβάρους ·
ἣν δὲ γυναῖκα πασῶν ἀρίστην ἠγμένος ἦν  ἐκεῖ μὲν Ἐμπονὴν ἐκάλουν , Ἑλληνιστὶ δ ἄν τις Ἡρωίδα προσαγορεύσειεν ·
οὔ τ ἀπολιπεῖν δυνατὸς ἦν οὔ τε μεθ ἑαυτοῦ κομίζειν .
ἔχων οὖν κατ ἀγρὸν ἀποθήκας χρημάτων ὀρυκτὰς ὑπογείους , ἃς δύο μόνοι τῶν ἀπελευθέρων συνῄδεσαν , τοὺς μὲν ἄλλους ἀπήλλαξεν οἰκέτας , ὡς μέλλων φαρμάκοις ἀναιρεῖν ἑαυτόν , δύο δὲ πιστοὺς παραλαβὼν εἰς τὰ ὑπόγεια κατέβη ·
πρὸς δὲ τὴν γυναῖκα Μαρτιάλιον ἔπεμψεν ἀπελεύθερον ἀπαγγελοῦντα τεθνάναι μὲν ὑπὸ φαρμάκων , συμπεφλέχθαι δὲ μετὰ τοῦ σώματος τὴν ἔπαυλιν ·
ἐβούλετο γὰρ τῷ πένθει χρῆσθαι τῆς γυναικὸς ἀληθινῷ πρὸς πίστιν τῆς λεγομένης τελευτῆς ὃ καὶ συνέβη ·
ῥίψασα γάρ , ὅπως ἔτυχε , τὸ σῶμα μετ οἴκτων καὶ ὀλοφυρμῶν ἡμέρας τρεῖς καὶ νύκτας ἄσιτος διεκαρτέρησε .
ταῦτα δ ὁ Σαβῖνος πυνθανόμενος καὶ φοβηθείς , μὴ διαφθείρῃ παντάπασιν ἑαυτήν , ἐκέλευσε φράσαι κρύφα τὸν Μαρτιάλιον πρὸς αὐτήν , ὅτι ζῇ καὶ κρύπτεται , δεῖται δ αὐτῆς ὀλίγον ἐμμεῖναι τῷ πένθει , καὶ μη δὲ πιθανὴν ἐν τῇ προσποιήσει γενέσθαι .
τὰ μὲν οὖν ἄλλα παρὰ τῆς γυναικὸς ἐναγωνίως συνετραγῳδεῖτο τῇ δόξῃ τοῦ πάθους ·
ἐκεῖνον δ ἰδεῖν ποθοῦσα νυκτὸς ᾤχετο , καὶ πάλιν ἐπανῆλθεν ·
ἐκ δὲ τούτου λανθάνουσα τοὺς ἄλλους ὀλίγον ἀπέδει συζῆν ἐν Ἅιδου τ ἀνδρὶ πλέον ἑξῆς ἑπτὰ μηνῶν ἐν οἷς κατασκευάσασα τὸν Σαβῖνον ἐσθῆτι καὶ κουρᾷ καὶ καταδέσει τῆς κεφαλῆς ἄγνωστον εἰς Ῥώμην ἐκόμισε μεθ ἑαυτῆς τινῶν ἐλπίδων ἐνδεδομένων .
πράξασα δ οὐδὲν αὖθις ἐπανῆλθε , καὶ τὰ μὲν πολλὰ ἐκείνῳ συνῆν ὑπὸ γῆς , διὰ χρόνου δ εἰς πόλιν ἐφοίτα ταῖς φίλαις ὁρωμένη καὶ οἰκείαις γυναιξί .
τὸ δὲ πάντων ἀπιστότατον , ἔλαθε κυοῦσα λουομένη μετὰ τῶν γυναικῶν 0 ·
τὸ γὰρ φάρμακον , ᾧ τὴν κόμην αἱ γυναῖκες ἐναλειφόμεναι ποιοῦσι χρυσοειδῆ καὶ πυρράν , ἔχει λίπασμα σαρκοποιὸν ἢ χαυνωτικὸν σαρκός , ὥσθ οἷον διάχυσὶν τινα ἢ διόγκωσιν ἐμποιεῖν ·
ἀφθόνῳ δὴ χρωμένη τούτῳ πρὸς τὰ λοιπὰ μέρη τοῦ σώματος , αἰρόμενον καὶ ἀναπιμπλάμενον ἀπέκρυπτε τὸν τῆς γαστρὸς ὄγκον .
τὰς δ ὠδῖνας αὐτὴ καθ ἑαυτὴν διήνεγκεν , ὥσπερ ἐν φωλεῷ λέαινα καταδῦσα πρὸς τὸν ἄνδρα , καὶ τοὺς γενομένους ὑπεθρέψατο σκύμνους ἄρρενας 0 ·
δύο γὰρ ἔτεκε .
τῶν δ υἱῶν ὁ μὲν ἐν Αἰγύπτῳ πεσὼν ἐτελεύτησεν , ὁ δ ἕτερος ἄρτι καὶ πρῴην γέγονεν ἐν Δελφοῖς παρ ἡμῖν ὄνομα Σαβῖνος .
ἀποκτείνει μὲν οὖν αὐτὴν ὁ Καῖσαρ ·
ἀποκτείνας δὲ δίδωσι δίκην , ἐν ὀλίγῳ χρόνῳ τοῦ γένους παντὸς ἄρδην ἀναιρεθέντος .
οὐδὲν γὰρ ἤνεγκεν ἡ τόθ ἡγεμονία σκυθρωπότερον οὐ δὲ μᾶλλον ἑτέραν εἰκὸς ἦν καὶ θεοὺς καὶ δαίμονας ὄψιν ἀποστραφῆναι ·
καίτοι τὸν οἶκτον ἐξῄρει τῶν θεωμένων τὸ θαρραλέον αὐτῆς καὶ μεγαλήγορον , ᾧ καὶ μάλιστα παρώξυνε τὸν Οὐεσπασιανόν , ὡς ἀπέγνω τῆς σωτηρίας πρὸς αὐτὸν ἀλλαγὴν κελεύουσα ·
βεβιωκέναι γὰρ ὑπὸ σκότῳ καὶ κατὰ γῆς ἥδιον ἢ βασιλεύειν ἐκείνῳ 0 .
ἐνταῦθα μὲν ὁ πατὴρ ἔφη τὸν περὶ Ἔρωτος αὐτοῖς τελευτῆσαι λόγον , τῶν Θεσπιῶν ἐγγὺς οὖσιν ·
ὀφθῆναι δὲ προσιόντα θᾶττον ἢ βάδην πρὸς αὐτοὺς ἕνα τῶν Πεισίου ἑταίρων Διογένη 0 ·
τοῦ δὲ Σωκλάρου πρὸς αὐτὸν ἔτι πόρρωθεν εἰπόντος οὐ πόλεμὸν γ ὦ Διόγενες , ἀπαγγέλλων , ἐκεῖνον οὐκ εὐφημήσετε φάναι γάμων ὄντων καὶ προάξετε θᾶσσον , ὡς ὑμᾶς τῆς θυσίας περιμενούσης ;
πάντας μὲν οὖν ἡσθῆναι , τὸν δὲ Ζεύξιππον ἐρέσθαι , εἰ ἔτι χαλεπός ἐστι .
πρῶτος μὲν οὖν ἔφη συνεχώρησε τῇ Ἰσμηνοδώρᾳ ·
καὶ νῦν ἑκὼν στέφανον καὶ λευκὸν ἱμάτιον λαβὼν οἷός ἐστιν ἡγεῖσθαι δι ἀγορᾶς πρὸς τὸν θεόν .
ἀλλ ἴωμεν , ναὶ μὰ Δία τὸν πατέρα εἰπεῖν ἴωμεν , ὅπως ἐπεγγελάσωμεν τ ἀνδρὶ καὶ τὸν θεὸν προσκυνήσωμεν ·
δῆλος γάρ ἐστι χαίρων καὶ παρὼν εὐμενὴς τοῖς πραττομένοις .
ἑν Ἀλιάρτῳ τῆς Βοιωτίας κόρη τις γίνεται κάλλει διαπρέπουσα ὄνομα Ἀριστόκλεια θυγάτηρ δ ἦν Θεοφάνους .
ταύτην μνῶνται Στράτων Ὀρχομένιος καὶ Καλλισθένης Ἁλιάρτιος .
πλουσιώτερος δ ἦν Στράτων καὶ μᾶλλόν τι τῆς παρθένου ἡττημένος ·
ἐτύγχανε γὰρ ἰδὼν αὐτὴν ἐν Λεβαδείᾳ λουομένην ἐπὶ τῇ κρήνῃ τῇ Ἑρκύνῃ ἔμελλε γὰρ τῷ Διὶ τῷ βασιλεῖ κανηφορεῖν .
ἀλλ ὁ Καλλισθένης γε πλέον ἐφέρετο ἦν γὰρ καὶ γένει προσήκων τῇ κόρῃ .
ἀπορῶν δὲ τῷ πράγματι ὁ Θεοφάνης , ἐδεδίει γὰρ τὸν Στράτωνα πλούτῳ τε καὶ γένει σχεδὸν ἁπάντων διαφέροντα τῶν Βοιωτῶν , τὴν αἵρεσιν ἐβούλετο τῷ Τροφωνίῳ ἐπιτρέψαι καὶ ὁ Στράτων , ἀνεπέπειστο γὰρ ὑπὸ τῶν τῆς παρθένου οἰκετῶν , ὡς πρὸς αὐτὸν μᾶλλον ἐκείνη ῥέποι , ἠξίου ἐπ αὐτῇ ποιεῖσθαι τῇ γαμουμένῃ τὴν ἐκλογήν .
ὡς δὲ τῆς παιδὸς ὁ Θεοφάνης ἐπυνθάνετο ἐν ὄψει πάντων , ἡ δὲ τὸν Καλλισθένην πρ οὔκρινεν , εὐθὺς μὲν ὁ Στράτων δῆλος ἦν βαρέως φέρων τὴν ἀτιμίαν ἡμέρας δὲ διαλιπὼν δύο προσῆλθε τῷ Θεοφάνει καὶ τῷ Καλλισθέναι , ἀξιῶν τὴν φιλίαν αὐτῷ πρὸς αὐτοὺς διαφυλάττεσθαι , εἰ καὶ τοῦ γάμου ἐφθονήθη ὑπὸ δαιμονίου τινός .
οἱ δ ἐπῄνουν τὰ λεγόμενα , ὥστε καὶ ἐπὶ τὴν ἑστίασιν τῶν γάμων παρεκάλουν αὐτόν .
ὁ δὲ παρεσκευασμένος ἑταίρων ὄχλον , καὶ πλῆθος οὐκ ὀλίγον θεραπόντων , διεσπαρμένους παρὰ τούτοις καὶ λανθάνοντας , ἕως ἡ κόρη κατὰ τὰ πάτρια ἐπὶ τὴν Κισσόεσσαν καλουμένην κρήνην κατῄει ταῖς νύμφαις τὰ προτέλεια θύσουσα , τότε δὴ συνδραμόντες πάντες οἱ λοχῶντες ἐκείνῳ συνελάμβανον αὐτήν .
καὶ ὁ Στράτων γ εἴχετο τῆς παρθένου ·
ἀντελαμβάνετο δ ὡς εἰκὸς ὁ Καλλισθένης ἐν μέρει καὶ οἱ σὺν αὐτῷ , ἕως ἔλαθεν ἡ παῖς 0 ;
ἐν χερσὶ τῶν ἀνθελκόντων διαφθαρεῖσα 0 .
ὁ Καλλισθένης μὲν οὖν παραχρῆμα ἀφανὴς ἐγένετο , εἴ τε διαχρησάμενος ἑαυτὸν εἴ τε φυγὰς ἀπελθὼν ἐκ τῆς Βοιωτίας 0 1 ·
οὐκ εἶχε δ οὖν τις εἰπεῖν ὅ , τι καὶ πεπόνθοι .
ὁ δὲ Στράτων φανερῶς ἐπικατέσφαξεν ἑαυτὸν τῇ παρθένῳ .
φείδων τις τῶν Πελοποννησίων ἐπιτιθέμενος ἀρχῇ , τὴν Ἀργείων πόλιν , τὴν πατρίδα τὴν ἑαυτοῦ , ἡγεμονεύειν τῶν λοιπῶν βουλόμενος , πρῶτον ἐπεβούλευσε Κορινθίοις ·
πέμψας γὰρ ᾔτει παρ αὐτῶν νεανίας χιλίους τοὺς ἀκμῇ διαφέροντας καὶ ἀνδρείᾳ ·
οἱ δὲ πέμπουσι τοὺς χιλίους , στρατηγὸν αὐτῶν ἀποδείξαντες Δέξανδρον .
ἐν νῷ δ ἔχων ὁ Φείδων ἐπιθέσθαι τούτοις , ἵν ἔχοι Κόρινθον ἀτονωτέραν καὶ τῇ πόλει χρήσαιτο , προτείχισμα γὰρ τοῦτο ἐπικαιρότατον ἔσεσθαι τῆς ὅλης Πελοποννήσου , τὴν πρᾶξιν ἀνέθετο τῶν ἑταίρων τισίν .
ἦν δὲ καὶ Ἅβρων ἐν αὐτοῖς ·
οὗτος δὲ ξένος ὢν τοῦ Δεξάνδρου ἔφρασεν αὐτῷ τὴν ἐπιβουλήν .
καὶ οὕτως οἱ μὲν Φλιάσιοι πρὸ τῆς ἐπιθέσεως εἰς τὴν Κόρινθον ἐσώθησαν , Φείδων δ ἀνευρεῖν ἐπειρᾶτο τὸν προδόντα καὶ ἐπιμελῶς ἐζήτει .
δείσας δ ὁ Ἅβρων φεύγει εἰς Κόρινθον , ἀναλαβὼν τὴν γυναῖκα καὶ τοὺς οἰκέτας , ἐν Μελίσσῳ , κώμῃ τινὶ τῆς Κορινθίων χώρας ἔνθα καὶ παῖδα γεννήσας Μέλισσον προσηγόρευσεν , ἀπὸ τοῦ τόπου θέμενος τ οὔνομα αὐτῷ .
τούτου δὴ τοῦ Μελίσσου υἱὸς Ἀκταίων γίνεται , κάλλιστος καὶ σωφρονέστατος τῶν ὁμηλίκων , οὗ πλεῖστοι μὲν ἐγένοντο ἐρασταί , διαφερόντως δ Ἀρχίας , γένους μὲν ὢν τοῦ τῶν Ἡρακλειδῶν , πλούτῳ δὲ καὶ τῇ ἄλλῃ δυνάμει λαμπρότατος Κορινθίων 0 .
ἐπεὶ δὲ πείθειν οὐκ ἠδύνατο τὸν παῖδα , ἔγνω βιάσασθαι καὶ συναρπάσαι τὸ μειράκιον ·
ἐπεκώμασεν οὖν ἐπὶ τὴν οἰκίαν τοῦ Μελίσσου , πλῆθος ἐπαγόμενος καὶ φίλων καὶ οἰκετῶν , καὶ ἀπάγειν τὸν παῖδα ἐπειρᾶτο .
ἀντιποιουμένου δὲ τοῦ πατρὸς καὶ τῶν φίλων , ἐπεκδραμόντων δὲ καὶ τῶν γειτόνων καὶ ἀνθελκόντων , ἀνθελκόμενος ὁ Ἀκταίων διεφθάρη ·
καὶ οἱ μὲν οὕτως ἀπεχώρουν .
μέλισσος δὲ τὸν νεκρὸν τοῦ παιδὸς εἰς τὴν ἀγορὰν τῶν Κορινθίων παρακομίσας ἐπεδείκνυε , δίκην ἀπαιτῶν παρὰ τῶν ταῦτα πραξάντων ·
οἱ δὲ πλέον οὐδὲν ἢ τὸν ἄνδρα ἠλέουν 0 .
ἄπρακτος δ ἀναχωρήσας παρεφύλασσε τὴν πανήγυριν τῶν Ἰσθμίων , ἀναβὰς τ ἐπὶ τὸν τοῦ Ποσειδῶνος νεὼν κατεβόα τῶν Βακχιαδῶν καὶ τὴν τοῦ πατρὸς Ἅβρωνος εὐεργεσίαν ὑπεμίμνησκε , τούς τε θεοὺς ἐπικαλεσάμενος ῥίπτει ἑαυτὸν κατὰ τῶν πετρῶν .
μετ οὐ πολὺ δ αὐχμὸς καὶ λοιμὸς κατελάμβανε τὴν πόλιν καὶ τῶν Κορινθίων περὶ ἀπαλλαγῆς χρωμένων , ὁ θεὸς ἀνεῖλε μῆνιν εἶναι Ποσειδῶνος οὐκ ἀνήσοντος , ἕως ἂν τὸν Ἀκταίωνος θάνατον μετέλθοιεν .
ταῦτα πυθόμενος Ἀρχίας , αὐτὸς γὰρ θεωρὸς ἦν , εἰς μὲν τὴν Κόρινθον ἑκὼν οὐκ ἐπανῆλθε , πλεύσας δ εἰς τὴν Σικελίαν Συρακούσας ἔκτισε .
πατὴρ δὲ γενόμενος ἐνταῦθα θυγατέρων δυεῖν , Ὀρτυγίας τε καὶ Συρακούσης , ὑπὸ τοῦ Τηλέφου δολοφονεῖται , ὃς ἐγεγόνει μὲν αὐτοῦ παιδικά , νεὼς δ ἀφηγούμενος συνέπλευσεν εἰς Σικελίαν .
ἀνὴρ πένης Σκέδασος τ οὔνομα κατῴκει Λεῦκτρα ·
ἔστι δὲ κώμιον τῆς τῶν Θεσπιέων χώρας .
τούτῳ θυγατέρες γίνονται δύο ·
ἐκαλοῦντο δ Ἱππὼ καὶ Μιλητία , ἤ , ὥς τινες , Θεανὼ καὶ Εὐξίππη 0 .
ἦν δὲ χρηστὸς ὁ Σκέδασος καὶ τοῖς ξένοις ἐπιτήδειος , καίπερ οὐ πολλὰ κεκτημένος .
ἀφικομένους οὖν πρὸς αὐτὸν δύο Σπαρτιάτας 0 ;
νεανίας ὑπεδέξατο προθύμως ·
οἱ δὲ τῶν παρθένων ἡττώμενοι διεκωλύοντο πρὸς τὴν τόλμαν ὑπὸ τῆς τοῦ Σκεδάσου χρηστότητος .
τῇ δ ὑστεραίᾳ Πυθώδε ἀπῄεσαν αὕτη γὰρ αὐτοῖς πρ οὔκειτο ἡ ὁδός ·
καὶ τῷ θεῷ χρησάμενοι περὶ ὧν ἐδέοντο , πάλιν ἐπανῄεσαν οἴκαδε , καὶ χωροῦντες διὰ τῆς Βοιωτίας ἐπέστησαν πάλιν τῇ τοῦ Σκεδάσου οἰκίᾳ ;
ὁ δ ἐτύγχανεν οὐκ ἐπιδημῶν τοῖς Λεύκτροις , ἀλλ αἱ θυγατέρες αὐτοῦ ὑπὸ τῆς συνήθους ἀγωγῆς τοὺς ξένους ὑπεδέξαντο .
οἱ δὲ καταλαβόντες ἐρήμους 0 ;
τὰς κόρας βιάζονται ὁρῶντες δ αὐτὰς καθ ὑπερβολὴν τῇ ὕβρει χαλεπαινούσας ἀπέκτειναν , καὶ ἐμβαλόντες ἔς τι φρέαρ ἀπηλλάγησαν .
ἐπανελθὼν δ ὁ Σκέδασος τὰς μὲν κόρας οὐχ ἑώρα , πάντα δὲ τὰ καταλειφθέντα εὑρίσκει σῷα καὶ τῷ πράγματι ἠπόρει , ἕως τῆς κυνὸς κνυζωμένης καὶ πολλάκις μὲν προστρεχούσης πρὸς αὐτὸν ἀπὸ δ αὐτοῦ εἰς τὸ φρέαρ ἐπανιούσης , εἴκασεν ὅπερ ἦν , καὶ τῶν θυγατέρων τὰ νεκρὰ οὕτως ἀνιμήσατο .
πυθόμενος δὲ παρὰ τῶν γειτόνων , ὅτι ἴδοιεν τῇ χθὲς ἡμέρᾳ τοὺς καὶ πρῴην καταχθέντας ἐπ αὐτοὺς Λακεδαιμονίους εἰσιόντας , συνεβάλετο τὴν πρᾶξιν ἐκείνων , ὅτι καὶ πρῴην συνεχῶς ἐπῄνουν τὰς κόρας , μακαρίζοντες τοὺς γαμήσοντας .
ἀπῄει εἰς Λακεδαίμονα , τοῖς ἐφόροις ἐντευξόμενος ·
γενόμενος δ ἐν τῇ Ἀργολικῇ , νυκτὸς καταλαμβανούσης , εἰς πανδοκεῖόν τι κατήχθη κατὰ τὸ αὐτὸ δὲ καὶ πρεσβύτης τις ἕτερος τὸ γένος ἐξ Ὠρεοῦ 0 ·
πόλεως τῆς Ἑστιαιάτιδος ·
οὗ στενάξαντος καὶ κατὰ Λακεδαιμονίων ἀρὰς ποιουμένου ἀκούσας ὁ Σκέδασος ἐπυνθάνετο τί κακὸν ὑπὸ Λακεδαιμονίων πεπονθὼς εἴη .
ὁ δὲ διηγεῖτο , ὡς ὑπήκοος μέν ἐστι τῆς Σπάρτης , πεμφθεὶς δ εἰς Ὠρεὸν Ἀριστόδημος ἁρμοστὴς παρὰ Λακεδαιμονίων ὠμότητα καὶ παρανομίαν ἐπιδείξαιτο πολλήν .
ἐρασθεὶς γάρ ἔφη τοῦ ἐμοῦ παιδός , ἐπειδὴ πείθειν ἀδύνατος ἦν , ἐπεχείρει βιάσασθαι καὶ ἀπάγειν αὐτὸν τῆς παλαίστρας ·
κωλύοντος δὲ τοῦ παιδοτρίβου καὶ νεανίσκων πολλῶν ἐκβοηθούντων , παραχρῆμα ὁ Ἀριστόδημος ἀπεχώρησε ·
τῇ δ ὑστεραίᾳ πληρώσας τριήρη συνήρπασε τὸ μειράκιον , καὶ ἐξ Ὠρεοῦ διαπλεύσας εἰς τὴν περαίαν ἐπεχείρει ὑβρίσαι , οὐ συγχωροῦντα δ αὐτὸν ἀπέσφαξεν .
ἐπανελθὼν δ εἰς τὴν Ὠρεὸν εὐωχεῖτο .
ἐγὼ δ ἔφη τὸ πραχθὲν πυθόμενος καὶ τὸ σῶμα κηδεύσας παρεγενόμην εἰς τὴν Σπάρτην καὶ τοῖς ἐφόροις ἐνετύγχανον ·
οἱ δὲ λόγον οὐκ ἐποιοῦντο Σκέδασος δὲ ταῦτα ἀκούων ἀθύμως διέκειτο , ὑπολαμβάνων ὅτι οὐ δ αὐτοῦ λόγον τινὰ ποιήσονται οἱ Σπαρτιᾶται ἐν μέρει τε τὴν οἰκείαν διηγήσατο συμφορὰν τῷ ξένῳ ·
ὁ δὲ παρεκάλει αὐτὸν μη δ ἐντυχεῖν τοῖς ἐφόροις , ἀλλ ὑποστρέψαντα εἰς τὴν Βοιωτίαν κτίσαι τῶν θυγατέρων τὸν τάφον .
οὐκ ἐπείθετο δ ὅμως ὁ Σκέδασος , ἀλλ εἰς τὴν Σπάρτην ἀφικόμενος ;
τοῖς ἐφόροις ἐντυγχάνει ὧν μηδὲν προσεχόντων , ἐπὶ τοὺς βασιλέας ἵεται καὶ ἀπὸ τούτων ἑκάστῳ τῶν δημοτῶν προσιὼν ὠδύρετο .
μηδὲν δὲ πλέον ἀνύων ἔθει διὰ μέσης τῆς πόλεως , ἀνατείνων πρὸς ἣλιον τὼ χεῖρε , αὖθις δὲ τὴν γῆν τύπτων ἀνεκαλεῖτο τὰς Ἐρινύας καὶ τέλος αὑτὸν τοῦ ζῆν μετέστησεν .
ὑστέρῳ γε μὴν χρόνῳ δίκας ἔδοσαν οἱ Λακεδαιμόνιοι ἐπειδὴ γὰρ τῶν Ἑλλήνων ἁπάντων ἦρχον καὶ τὰς πόλεις φρουραῖς κατειλήφεσαν , Ἐπαμεινώνδας ὁ Θηβαῖος πρῶτον μὲν τὴν παρ αὑτῷ φρουρὰν ἀπέσφαξε Λακεδαιμονίων τῶν δ ἐπὶ τούτῳ πόλεμον ἐξενεγκάντων , ἀπήντων οἱ Θηβαῖοι ἐπὶ τὰ Λεῦκτρα , αἰσιούμενοι τὸ χωρίον , ὅτι καὶ πρότερον ἐνταῦθα ἠλευθερώθησαν , ὅτε Ἀμφιτρύων ὑπὸ Σθενέλου φυγὰς ἐλαθεὶς εἰς τὴν Θηβαίων ἀφίκετο πόλιν καὶ Χαλκιδεῦσιν ὑποφόρους λαβὼν ἔπαυσε τὸν δασμόν , Χαλκώδοντα τὸν βασιλέα τῶν Εὐβοέων ἀποκτείνας .
συνέβη δὲ Λακεδαιμονίων ἧτταν παντελῆ γενέσθαι περὶ αὐτὸ τὸ μνῆμα τῶν Σκεδάσου θυγατέρων .
φασὶ δὲ πρὸ τῆς μάχης Πελοπίδᾳ , ἑνὶ τῶν στρατηγῶν τοῦ θηβαϊκοῦ στρατεύματος , ἐπὶ σημείοις τισὶν οὐ καλοῖς κρινομένοις θορυβουμένῳ Σκέδασον ἐπιστῆναι κατὰ τοὺς ὕπνους , θαρρεῖν κελεύοντα ·
παραγίνεσθαι γὰρ εἰς Λεῦκτρα Λακεδαιμονίους , αὐτῷ τε καὶ ταῖς θυγατράσι δώσοντας δίκας ·
πρὸ μιᾶς δ ἡμέρας ἢ συμβαλεῖν τοῖς Λακεδαιμονίοις , πῶλον ἐκέλευεν ἵππου λευκὸν ἕτοιμον παρὰ τῷ τάφῳ τῶν παρθένων σφαγιάσασθαι .
τὸν δὲ Πελοπίδαν , ἔτι τῶν Λακεδαιμονίων στρατευομένων ἐν Τεγέᾳ , εἰς Λεῦκτρα πέμψαι τοὺς ἐξετάσοντας περὶ τοῦ τάφου τούτου , καὶ πυθόμενον παρὰ τῶν ἐγχωρίων θαρροῦντα τὴν στρατιὰν ἐξαγαγεῖν καὶ νικῆσαι .
φῶκος Βοιώτιος μὲν ἦν τῷ γένει , ἦν γὰρ ἐκ Γλίσαντος , πατὴρ δὲ Καλλιρρόης κάλλει τε καὶ σωφροσύνῃ διαφερούσης 0 .
ταύτην ἐμνηστεύοντο νεανίαι τριάκοντα εὐδοκιμώτατοι ἐν Βοιωτίᾳ ·
ὁ δὲ Φῶκος ἄλλας ἐξ ἄλλων ἀναβολὰς τῶν γάμων ἐποιεῖτο , φοβούμενος μὴ βιασθείη , τέλος δὲ λιπαρούντων ἐκείνων , ἠξίου ἐπὶ τῷ Πυθίῳ ποιήσασθαι τὴν αἵρεσιν .
οἱ δὲ πρὸς τὸν λόγον ἐχαλέπηναν καὶ ὁρμήσαντες ἀπέκτειναν τὸν Φῶκον ἐν δὲ τῷ θορύβῳ ἡ κόρη φυγοῦσα ἵετο διὰ τῆς χώρας ·
ἐδίωκον δ αὐτὴν οἱ νεανίαι .
ἡ δ ἐντυχοῦσα γεωργοῖς ἅλω συντιθεῖσι σωτηρίας ἔτυχε παρ αὐτῶν ·
ἀπέκρυψαν γὰρ αὐτὴν οἱ γεωργοὶ ἐν τῷ σίτῳ καὶ οὕτω παρῇξαν μὲν οἱ διώκοντες ·
ἡ δὲ διασωθεῖσα ἐφύλαξε τὴν τῶν Παμβοιωτίων ἑορτήν , καὶ τότε εἰς Κορώνειαν ἐλθοῦσα ἱκέτις καθέζεται ἐπὶ τῷ βωμῷ τῆς Ἰτωνίας Ἀθηνᾶς καὶ τῶν μνηστήρων τὴν παρανομίαν διηγεῖτο , τό τε ἑκάστου ὄνομα καὶ τὴν πατρίδα σημαίνουσα .
ἠλέουν οὖν οἱ Βοιωτοὶ τὴν παῖδα καὶ τοῖς νεανίαις ἠγανάκτουν οἱ δὲ ταῦτα πυθόμενοι εἰς Ὀρχομενὸν καταφεύγουσιν .
οὐ δεξαμένων δ αὐτοὺς τῶν Ὀρχομενίων πρὸς Ἱππότας εἰσώρμησαν κώμη δ ἦν παρὰ τῷ Ἑλικῶνι κειμένη μεταξὺ Θίσβης καὶ Κορωνείας ·
οἱ δ ὑποδέχονται αὐτούς .
εἶτα πέμπουσι Θηβαῖοι ἐξαιτοῦντες τοὺς Φώκου φονεῖς ·
τῶν δ οὐ διδόντων , ἐστράτευσαν μὲν μετὰ τῶν ἄλλων Βοιωτῶν , στρατηγοῦντος Φοίδου , ὃς τότε τὴν ἀρχὴν τῶν Θηβαίων διεῖπε ·
πολιορκήσαντες δὲ τὴν κώμην ὀχυρὰν οὖσαν , δίψει δὲ τῶν ἔνδον κρατηθέντων , τοὺς μὲν φονεῖς ληφθέντας κατέλευσαν , τοὺς δ ἐν τῇ κώμῃ ἐξηνδραποδίσαντο κατασκάψαντες δὲ τὰ τείχη καὶ τὰς οἰκίας διένειμαν τὴν χώραν Θισβεῦσι τε καὶ Κορωνεῦσι .
φασὶ δὲ νυκτός , πρὸ τῆς ἁλώσεως τῶν Ἱπποτῶν , φωνὴν ἐκ τοῦ Ἑλικῶνος πολλάκις ἀκουσθῆναι λέγοντός τινος πάρειμι ·
τοὺς δὲ μνηστῆρας τοὺς τριάκοντα τόδε τὸ φώνημα γνωρίζειν , ὅτι Φώκου εἴη 0 .
ᾗ δ ἡμέρᾳ κατελεύσθησαν , τὸ ἐν Γλίσαντι μνῆμα τοῦ γέροντος κρόκῳ φασὶ ῥεῦσαι Φοίδῳ δέ , τῷ Θηβαίων ἄρχοντι καὶ στρατηγῷ , ἐκ τῆς μάχης ἐπανιόντι ἀγγελθῆναι θυγατέρα γεγενημένην , ἣν αἰσιούμενον προσαγορεῦσαι Νικοστράτην .
ἄλκιππος τὸ μὲν γένος Λακεδαιμόνιος ἦν ·
γήμας δὲ Δαμοκρίταν πατὴρ θυγατέρων γίνεται δύο ·
συμβουλεύων τε τῇ πόλει κράτιστα τε καὶ πράττων ὅτου δέοιντο Λακεδαιμόνιοι , ἐφθονήθη ὑπὸ τῶν ἀντιπολιτευομένων , οἳ τοὺς ἐφόρους ψευδέσι λόγοις παραγαγόντες , ὡς τοῦ Ἀλκίππου βουλομένου τοὺς νόμους καταλῦσαι , φυγῇ περιέβαλον τὸν ἄνδρα .
καὶ ὁ μὲν ὑπεξῆλθε τῆς Σπάρτης , Δαμοκρίταν δὲ τὴν γυναῖκα μετὰ τῶν θυγατέρων βουλομένην ἕπεσθαι τ ἀνδρὶ ἐκώλυον , ἀλλὰ καὶ τὴν οὐσίαν αὐτοῦ ἐδήμευσαν , ἵνα μὴ εὐπορῶσι προικὸς αἱ παρθένοι .
ἐπεὶ δὲ καὶ ὣς ἐμνηστεύοντό τινες τὰς παῖδας διὰ τὴν τοῦ πατρὸς ἀρετήν , ἐκώλυσαν οἱ ἐχθροὶ διὰ ψηφίσματος μνηστεύεσθαί τινας τὰς κόρας , λέγοντες ὡς ἡ μήτηρ αὐτῶν Δαμοκρίτα πολλάκις εὔξατο τὰς θυγατέρας ταχέως γεννῆσαι παῖδας τιμωροὺς τῷ πατρὶ γενησομένους .
πανταχόθεν δ ἡ Δαμοκρίτα περιελαυνομένη ἐτήρησέ τινα πάνδημον ἑορτήν , ἐν ᾗ γυναῖκες 0 ;
ἅμα παρθένοις καὶ οἰκείοις καὶ νηπίοις ἑώρταζον , αἱ δὲ τῶν ἐν τέλει καθ ἑαυτὰς ἐν ἀνδρῶνι μεγάλῳ διεπαννύχιζον ξίφος τε ὑποζωσαμένη καὶ τὰς κόρας λαβοῦσα νυκτὸς ἦλθεν εἰς τὸ ἱερὸν καιρὸν παραφυλάξασα , ἐν ᾧ πᾶσαι τὸ μυστήριον ἐπετέλουν ἐν τῷ ἀνδρῶνι καὶ κεκλεισμένων τῶν εἰσόδων , ξύλα ταῖς θύραις πολλὰ προσνήσασα ταῦτα δ ἦν εἰς τὴν τῆς ἑορτῆς θυσίαν ὑπ ἐκείνων παρεσκευασμένα , πῦρ ἐνῆκε .
συνθεόντων δὲ τῶν ἀνδρῶν ἐπὶ τὴν βοήθειαν , ἡ Δαμοκρίτα τὰς θυγατέρας ἀπέσφαξε καὶ ἐπ ἐκείναις ἑαυτήν .
οὐκ ἔχοντες δ οἱ Λακεδαιμόνιοι , ὅπη τὸν θυμὸν ἀπερείσωνται , ἐκτὸς ὅρων ἔρριψαν τῆς τε Δαμοκρίτας καὶ τῶν θυγατέρων τὰ σώματα .
ἐφ ᾧ μηνίσαντος τοῦ θεοῦ τὸν μέγαν ἱστοροῦσι Λακεδαιμονίοις σεισμὸν ἐπιγενέσθαι .
σωρκανὸν ἐγκολπίσασθαι καὶ φιλίαν τιμᾶν καὶ μετιέναι καὶ προσδέχεσθαι καὶ γεωργεῖν , πολλοῖς μὲν ἰδίᾳ πολλοῖς δὲ καὶ δημοσίᾳ χρήσιμον καὶ ἔγκαρπον γενησομένην , φιλοκάλων ἐστὶ καὶ πολιτικῶν καὶ φιλανθρώπων οὐχ ὡς ἔνιοι νομίζουσι φιλοδόξων ·
ἀλλὰ καὶ τ οὐναντίον , φιλόδοξός ἐστι καὶ ψοφοδεὴς ;
ὁ φεύγων καὶ φοβούμενος ἀκοῦσαι λιπαρὴς τῶν ἐν ἐξουσίᾳ καὶ θεραπευτικός 0 .
ἐπεὶ τί φησιν ἀνὴρ θεραπευτικὸς καὶ φιλοσοφίας δεόμενος ;
σίμων οὖν γένωμαι ὁ σκυτοτόμος ἢ Διονύσιος ὁ γραμματιστὴς ἐκ Περικλέους ἢ Κάτωνος , ἵνα μοι προσδιαλέγηται καὶ προσκαθίζῃ ὡς Σωκράτης ἐκεί ξιιμ πρινξιπιβπς ἰρις νοις 0 ;
καὶ Ἀρίστων μὲν ὁ Χῖος ἐπὶ τῷ πᾶσι διαλέγεσθαι τοῖς βουλομένοις ὑπὸ τῶν σοφιστῶν κακῶς ἀκούων ὤφελεν εἶπε καὶ τὰ θηρία λόγων συνιέναι κινητικῶν πρὸς ἀρετήν ·
ἡμεῖς δὲ φευξούμεθα τοῖς δυνατοῖς καὶ ἡγεμονικοῖς ὥσπερ ἀγρίοις καὶ ἀνημέροις γίγνεσθαι συνήθεις 0 ;
οὐκ ἀνδριαντοποιός ἐστιν ὁ τῆς φιλοσοφίας λόγος , ὥστ ἐλινύοντα ποιεῖν ἀγάλματα ἐπ αὐτᾶς βαθμίδος ἑσταότα κατὰ Πίνδαρον ἀλλ ἐνεργὰ βούλεται ποιεῖν ὧν ἂν ἅψηται καὶ πρακτικὰ καὶ ἔμψυχα καὶ ·
κινητικὰς ὁρμὰς ἐντίθησι καὶ κρίσεις ἀγωγοὺς ἐπὶ τὰ ὠφέλιμα καὶ , προαιρέσεις φιλοκάλους καὶ φρόνημα καὶ μέγεθος μετὰ πραότητος καὶ ἀσφαλείας , δι ὧν τοῖς ὑπερέχουσι καὶ 0 ·
δυνατοῖς ὁμιλοῦσιν οἱ πολιτικοὶ προθυμότερον .
καὶ γάρ , ἂν ἰατρὸς ᾖ φιλόκαλος , ἣδιον ὀφθαλμὸν ἰάσεται τὸν ὑπὲρ πολλῶν βλέποντα καὶ πολλοὺς φυλάσσοντα καὶ φιλόσοφος ψυχῆς ἐπιμελήσεται προθυμότερον , ἣν ὑπὲρ πολλῶν φροντίζουσαν ὁρᾷ καὶ πολλοῖς φρονεῖν καὶ σωφρονεῖν καὶ δικαιοπραγεῖν ὀφείλουσαν .
καὶ γὰρ εἰ δεινὸς ἦν περὶ ζήτησιν ὑδάτων καὶ συναγωγήν , ὥσπερ ἱστοροῦσι τὸν Ἡρακλέα καὶ πολλοὺς τῶν πάλαι , οὐκ ἂν ἔχαιρε φρεωρυχῶν ἐν ἐσχατιᾷ παρὰ Κόρακος πέτρῃ τὴν συβωτικὴν ἐκείνην Ἀρέθουσαν , ἀλλὰ ποταμοῦ τινος πηιλοσοπηο ἐσσε δισσερενδπμ .
ἀενάους πηγὰς ἀνακαλύπτων πόλει τε καὶ στρατοπέδοις καὶ φυτείαις βασιλέων καὶ ἄλσεσιν .
ἀκούομεν δὴ Ὁμήρου τὸν Μίνω θεοῦ μεγάλου ὀαριστὴν ἀποκαλοῦντος ·
τοῦτο δ ἐστίν , ὥς φησιν ὁ Πλάτων , ὁμιλητὴν καὶ μαθητήν ·
οὐ δὲ γὰρ ἰδιώτας οὐ δ οἰκουροὺς οὐ δ ἀπράκτους ἠξίουν εἶναι θεῶν μαθητάς , ἀλλὰ βασιλεῖς , οἷς εὐβουλίας ἐγγενομένης καὶ δικαιοσύνης καὶ χρηστότητος καὶ μεγαλοφροσύνης , πάντες ἔμελλον ὠφεληθήσεσθαι καὶ ἀπολαύσειν οἱ χρώμενοι , τὸ ἠρύγγιον λέγουσι μιᾶς αἰγὸς εἰς τὸ στόμα λαβούσης , αὐτήν τε πρώτην ἐκείνην καὶ τὸ λοιπὸν αἰπόλιον ἵστασθαι , μέχρι ἂν ὁ αἰπόλος ἐξέλῃ προσελθών ·
τοιαύτην ἔχουσιν αἱ ἀπορροιαὶ τῆς δυνάμεως ὀξύτητα , πυρὸς δίκην ἐπινεμομένην τὰ γειτνιῶντα καὶ κατασκιδναμένην .
καὶ μὴν ὁ τοῦ φιλοσόφου λόγος , ἐὰν μὲν ἰδιώτην ἕνα λάβῃ , χαίροντα ἀπραγμοσύνῃ καὶ περιγράφοντα ἑαυτὸν ὡς κέντρῳ καὶ διαστήματι γεωμετρικῷ ταῖς περὶ τὸ σῶμα χρείαις , οὐ διαδίδωσιν εἰς ἑτέρους , ἀλλ ἐν ἑνὶ ποιήσας ἐκείνῳ γαλήνην καὶ ἡσυχίαν ἀπεμαράνθη καὶ συνεξέλιπεν .
ἂν δ ἄρχοντος ἀνδρὸς καὶ πολιτικοῦ καὶ πρακτικοῦ καθάψηται καὶ τοῦτον ἀναπλήσῃ καλοκαγαθίας , πολλοὺς δι ἑνὸς ὠφέλησεν , ὡς Ἀναξαγόρας Περικλεῖ συγγενόμενος καὶ Πλάτων Δίωνι καὶ Πυθαγόρας τοῖς πρωτεύουσιν Ἰταλιωτῶν 0 .
κάτων δ αὐτὸς ἔπλευσεν ἀπὸ στρατιᾶς ἐπ Ἀθηνόδωρον καὶ Σκιπίων μετεπέμψατο Παναίτιον , ὅτ αὐτὸν ἡ σύγκλητος ἐξέπεμψεν ἀνθρώπων ὕβριν τε καὶ εὐνομίην ὑφορώμενον ὥς φησι Ποσειδώνιος .
τί οὖν ἔδει λέγειν τὸν Παναίτιον ;
εἰ μὲν ἦς ἢ Βάτων ἢ Πολυδεύκης ἤ τις ἄλλος ἰδιώτης , τὰ μέσα τῶν πόλεων ἀποδιδράσκειν βουλόμενος , ἐν γωνίᾳ τινὶ καθ ἡσυχίαν ἀναλύων συλλογισμοὺς καὶ περιέλκων φιλοσόφων , ἄσμενος ἄν σε προσεδεξάμην καὶ συνῆν ·
ἐπεὶ δ υἱὸς μὲν Αἰμιλίου Παύλου τοῦ δισυπάτου γέγονας , υἱωνὸς δὲ Σκιπίωνος τοῦ Ἀφρικανοῦ τοῦ νικήσαντος τὸν Ἀννίβαν τὸν Καρχηδόνιον , οὐκ ἄν σοι διαλέξομαι ;
τὸ δὲ λέγειν ὅτι δύο λόγοι εἰσίν , ὁ μὲν ἐνδιάθετος ἡγεμόνος Ἑρμοῦ δῶρον ὁ δ ἐν προφορᾷ διάκτορος καὶ ὀργανικός , ἕωλόν ἐστι καὶ ὑποπιπτέτω τῷ τουτὶ μὲν ᾔδειν πρὶν Θέογνιν γεγονέναι 0 1 .
ἐκεῖνο δ οὐκ ἂν ἐνοχλήσειεν , ὅτι καὶ τοῦ ἐνδιαθέτου λόγου καὶ τοῦ προφορικοῦ φιλία τέλος ἐστί , τοῦ μὲν πρὸς ἑαυτὸν τοῦ δὲ πρὸς ἕτερον .
ὁ μὲν γὰρ εἰς ἀρετὴν διὰ φιλοσοφίας τελευτῶν σύμφωνον ἑαυτῷ καὶ ἄμεμπτον ὑφ ἑαυτοῦ καὶ μεστὸν εἰρήνης καὶ φιλοφροσύνης τῆς πρὸς ἑαυτὸν ἀεὶ παρέχεται τὸν ἄνθρωπον οὐ στάσις οὐδέ τε δῆρις ἀναίσιμος ἐν μελέεσσιν οὐ πάθος ;
λόγῳ δυσπειθὲς οὐχ ὁρμῆς μάχη πρὸς ὁρμὴν οὐ λογισμοῦ πρὸς λογισμὸν ἀντίβασις οὐχ ὥσπερ ἐν μεθορίῳ τοῦ ἐπιθυμοῦντος καὶ τοῦ μετανοοῦντος τὸ τραχὺ καὶ ταραχῶδες καὶ τὸ ἡδόμενον , ἀλλ εὐμενῆ πάντα καὶ φίλα καὶ ποιοῦντα πλείστων τυγχάνειν ἀγαθῶν καὶ ἑαυτῷ χαίρειν ἕκαστον 0 1 2 .
τοῦ δὲ προφορικοῦ τὴν Μοῦσαν ὁ Πίνδαρος οὐ φιλοκερδῆ φησὶν οὐ δ ἐργάτιν εἶναι πρότερον , οἶμαι δὲ μη δὲ νῦν , ἀλλ ἀμουσίᾳ καὶ ἀπειροκαλίᾳ τὸν κοινὸν Ἑρμῆν ἐμπολαῖον καὶ ἔμμισθον γενέσθαι .
οὐ γὰρ ἡ μὲν Ἀφροδίτη ταῖς τοῦ Προποίτου θυγατράσιν ἐμήνιεν ὅτι πρῶται μίσεα μηχανήσαντο καταχέειν νεανίσκων , ἡ δ Οὐρανία καὶ Καλλιόπη καὶ ἡ Κλειὼ χαίρουσι τοῖς ἐπ ἀργυρίῳ λυμαινομένοις τὸν λόγον .
ἀλλ ἔμοιγε δοκεῖ τὰ τῶν Μουσῶν ἔργα καὶ δῶρα μᾶλλον ἢ τὰ τῆς Ἀφροδίτης φιλοτήσια εἶναι , καὶ γὰρ τὸ ἔνδοξον , ὅ τινες τοῦ λόγου ποιοῦνται τέλος , ὡς ἀρχὴ καὶ σπέρμα φιλίας ἠγαπήθη 0 1 ·
μᾶλλον δ ὅλως οἵ γε πολλοὶ κατ εὔνοιαν τὴν δόξαν τίθενται , νομίζοντες ἡμᾶς μὴ μόνον ἐπαινεῖν οὓς φιλοῦμεν .
ἀλλ οὗτοι μέν , ὡς ὁ Ἰξίων διώκων τὴν Ἥραν ὤλισθεν εἰς τὴν νεφέλην , οὕτως ἀντὶ τῆς φιλίας εἴδωλον ἀπατηλὸν καὶ πανηγυρικὸν καὶ περιφερόμενον ὑπολαμβάνουσιν .
ὁ δὲ νοῦν ἔχων , ἂν ἐν πολιτείαις καὶ πράξεσιν ἀναστρέφηται , δεήσεται δόξης τοσαύτης , ὅση δύναμιν περὶ τὰς πράξεις ἐκ τοῦ πιστεύεσθαι δίδωσιν οὔ τε γὰρ ἡδὺ μὴ βουλομένους οὔ τε ῥᾴδιον ὠφελεῖν , βούλεσθαι δὲ ποιεῖ τὸ πιστεύειν ὥσπερ γὰρ τὸ φῶς μᾶλλόν ἐστιν ἀγαθὸν τοῖς βλέπουσιν ἢ τοῖς μὴ βλεπομένοις , οὕτως 0 1 ;
ἡ δόξα τοῖς αἰσθανομένοις ἢ τοῖς μὴ παρορωμένοις 0 .
ὁ δ ἀπηλλαγμένος τοῦ τὰ κοινὰ πράττειν καὶ συνὼν ἑαυτῷ , καὶ τ ἀγαθὸν ἐν ἡσυχίᾳ καὶ ἀπραγμοσύνῃ τιθέμενος τὴν μὲν ἐν ὄχλοις καὶ θεάτροις πάνδημον καὶ ἀναπεπταμένην δόξαν οὕτως ὡς τὴν Ἀφροδίτην ὁ Ἱππόλυτος ἄπωθεν ἁγνὸς ὢν ἀσπάζεται , τῆς δὲ γε τῶν ἐπιεικῶν καὶ ἐλλογίμων οὐ δ αὐτὸς καταφρονεῖ πλοῦτον δὲ καὶ δόξαν ἡγεμονικὴν καὶ δύναμιν ἐν φιλίαις οὐ διώκει , οὐ μὴν οὐ δὲ φεύγει ταῦτα μετρίῳ προσόντ ἤθει οὐ δὲ γὰρ τοὺς καλοὺς τῶν νέων διώκει καὶ ὡραίους , ἀλλὰ τοὺς εὐαγώγους καὶ κοσμίους καὶ φιλομαθεῖς 0 ·
οὐ δ οἷς ὥρα καὶ χάρις συνέπεται καὶ ἄνθος δεδίττεται τὸν φιλόσοφον οὐ δ ἀποσοβεῖ καὶ ἀπελαύνει τῶν ἀξίων ἐπιμελείας τὸ κάλλος .
οὕτως οὖν ἀξίας ἡγεμονικῆς καὶ δυνάμεως ἀνδρὶ μετρίῳ καὶ ἀστείῳ προσούσης , οὐκ ἀφέξεται τοῦ φιλεῖν καὶ ἀγαπᾶν οὐ δὲ φοβήσεται τὸ αὐλικὸς ἀκοῦσαι καὶ θεραπευτικός 0 ·
οἱ γὰρ Κύπριν φεύγοντες ἀνθρώπων ἄγαν νοσοῦσ ὁμοίως τοῖς ἄγαν θηρωμένοις ·
καὶ οἱ πρὸς ἔνδοξον οὕτως καὶ ἡγεμονικὴν φιλίαν ἔχοντες . 0 ·
ὁ μὲν οὖν ἀπράγμων φιλόσοφος οὐ φεύξεται τοὺς τοιούτους , ὁ δὲ πολιτικὸς καὶ περιέξεται αὐτῶν , ἄκουσιν οὐκ ἐνοχλῶν οὐ δ ἐπισταθμεύων τὰ ὦτα διαλέξεσιν ἀκαίροις καὶ σοφιστικαῖς , βουλομένοις δὲ χαίρων καὶ διαλεγόμενος καὶ σχολάζων καὶ συνὼν προθύμως .
σπείρω δ ἄρουραν δώδεχ ἡμερῶν ὁδὸν Βερέκυντα χῶρον οὗτος εἰ μὴ μόνον φιλογέωργος ἀλλὰ καὶ φιλάνθρωπος ἦν , ἣδιον ἂν ἔσπειρε τὴν τοσούτους τρέφειν δυναμένην ἢ τὸ Ἀντισθένους ἐκεῖνο χωρίδιον , ὃ μόλις Αὐτολύκῳ παλαίειν ἂν ἢρκεσε 0 ·
εἰ δέ σε ἠρόμην τὴν οἰκουμένην ἅπασαν ἐπιστρέφειν παραιτοῦμαι .
καίτοι Ἐπίκουρος τ ἀγαθὸν ἐν τῷ βαθυτάτῳ τῆς ἡσυχίας ὥσπερ ἐν ἀκλύστῳ λιμένι καὶ κωφῷ τιθέμενος τοῦ εὖ πάσχειν τὸ εὖ ποιεῖν οὐ μόνον κάλλιον ἀλλὰ καὶ ἥδιον εἶναί φησι 0 .
χαρᾶς 0 ;
γὰρ οὐδὲν οὕτω γόνιμόν ἐστιν ὡς χάρις 0 ·
ἀλλὰ σοφὸς ἦν ταῖς Χάρισι τὰ ὀνόματα θέμενος Ἀγλαΐην καὶ Εὐφροσύνην καὶ Θάλειαν ·
τὸ γὰρ ἀγαλλόμενον καὶ τὸ χαῖρον ἐν τῷ διδόντι τὴν χάριν πλεῖόν ἐστι καὶ καθαρώτερον .
διὸ τῷ πάσχειν εὖ αἰσχύνονται πολλάκις , ἀεὶ δ ἀγάλλονται τῷ εὖ ποιεῖν ·
εὖ δὲ ποιοῦσι πολλοὺς οἱ ποιοῦντες ἀγαθοὺς ὧν πολλοὶ δέονται καὶ τ οὐναντίον , οἱ ἀεὶ διαφθείροντες ἡγεμόνας ἢ βασιλεῖς ἢ τυράννους διάβολοι καὶ συκοφάνται καὶ κόλακες ὑπὸ πάντων ἐλαύνονται καὶ κολάζονται , καθάπερ οὐκ εἰς μίαν κύλικα φάρμακον ἐμβάλλοντες θανάσιμον , ἀλλ εἰς πηγὴν δημοσίᾳ ῥέουσαν , ᾗ χρωμένους πάντας ὁρῶσιν 0 .
ὥσπερ οὖν τοὺς Καλλίου κωμῳδουμένους κόλακας γελῶσιν , οὓς οὐ πῦρ οὐ δὲ σίδηρος οὐ δὲ χαλκὸς ἀπείργει μὴ φοιτᾶν ἐπὶ δεῖπνον κατὰ τὸν Εὔπολιν 0 ·
τοὺς δ Ἀπολλοδώρου τοῦ τυράννου καὶ Φαλάριδος καὶ Διονυσίου φίλους καὶ συνήθεις ἀπετυμπάνιζον , ἐστρέβλουν καὶ ἐνεπίμπρασαν , ἐναγεῖς ἐποιοῦντο καὶ καταράτους , ὡς ἐκείνων μὲν ἀδικούντων ἕνα τούτων δὲ πολλοὺς ·
δι ἑνὸς τοῦ ἄρχοντος 0 ·
οἱ μὲν ἰδιώταις συνόντες αὐτοὺς 0 ·
ἐκείνους ποιοῦσιν ἑαυτοῖς ἀλύπους καὶ ἀβλαβεῖς καὶ προσηνεῖς , ὁ δ ἄρχοντος ἦθος ἀφαιρῶν μοχθηρὸν ἢ γνώμην ἐφ ὃ δεῖ συγκατευθύνων τρόπον τινὰ δημοσίᾳ φιλοσοφεῖ καὶ τὸ κοινὸν ἐπανορθοῦται , ᾧ πάντες διοικοῦνται .